Врз основа на член 18 од Законот за здруженија и фондации и одлуката за основање на Здружението …………………………………………………………………..

Основачкото собрание на здружението, на седницата одржана на ден............. година го донесе следниов:

# С Т А Т У Т

на

## Здружение ............................................................ (целосен назив на здружението)

## од ............. (град)

### Општи одредби

**Член 1**

## Здружението …………………………………………………… од ........... е доброволно, непрофитно, невладино, непартиско здружение на граѓани, формирано со слободно здружување на граѓаните заради остварување, заштита и усогласување на своите интереси и уверувања за унапредување на граѓанското општество и локалните заедници, како и заради вршење на дејности и активности за................. (вметнување на целите на здружението во зависност од тематскиот пристап и мисијата на здружнието, пр. *поттикнување на моралните вредности, зајакнување на меѓуетничките односи и економкси развој во на територијата на Македонија и пошироко, а во согласност со Уставот и Законот*.)

**Член 2**

Граѓаните се здружуваат во Здружението, заради остварување ………………………………………… (внеси главните цели/мисијата на здружението)

**Член 3**

Здружението ………………………………………………………… од .........., дејствува на територијата на РСМ, а се организира за подрачјето на општина ........... Здружението во своето дејствување може да се проширува на национално и може да соработува со организации, здруженија, фондации и институции, и да членува во асоцијации во земјата и странство согласно Уставот и Законот на РСМ и овој Статут.

**Член 4**

Здружението како Здружение со своите цели, задачи и дејности ќе ги остварува во согласност со односите утврдени со Уставот на Република Северна Македонија, со овој Статут и Законите на Северна Македонија.

**Член 5**

Називот на здружението на граѓани е:

**Здружение ………………………………………………………**

Скратениот назив на Здружението е:

**……………………………………….**

**Член 6**

Седиштето на здружението е во **........... на ул…………………….. , .........,** а се организира и делува на подрачјето на општина ..............., на територијата на Република Северна Македонија.

**Член 7**

Здружението …………………………………………… од ........ има својство на правно лице со права обврски и одговорности кои произлегуваат од овој Статут и законските прописи.

Здружението ……………………………………………. го претставува застапува Претседателот.

Здружението има свој печат и штембил.

Печатот е тркалезен и го содржи името на здружението на македонски јазик со кирилично писмо, а на средината стои логото на Здружението.

Штембилот на Здружението е правоаголен со следниот текст: …………………………………….. на македонски јазик со кирилично писмо број, дата и место.

**Цели и задачи на Здружението**

**Член 8**

Граѓаните се здружени во Здружението заради остварување на поширок заеднички интерес. Мисијата на здружението е ...............................................

Основни цели и задачи на Здружението се: ..............................................

**Член 9**

Здружението со посебна одлука може да формира акционерско друштво, друштво со ограничена одговорност и друг облик, согласно Законот за трговски друштва на РМ.

Здружението работи врз основа на план и програма за работа.

**Член 10**

Своите цели и задачи здружението ги остварува преку утврдена Програма за работа, односно преку следниве активности:

* организирање на конкретни програмски активности;
* спроведување на заеднички проекти;
* организирање на конференции, семинари, обуки и друг вид на активности;
* поттикнување на иницијативи кај надлежните органи и институции во насока на остварување на целите на Здружението;
* медијација;
* врши и други работи предвидени со овој Статут;
* ............................................................................

(вметни активности согласно целите и мисијата на здружението)

**Членување**

**Член 11**

Член на Здружението ………………………………………………………. може да биде секој полнолетен граѓанин, државјанин на Република Македонија и/или странец, кој доброволно ќе пристапи кон Здружението со давање на писмена изјава.

Малолетно лице со наполнети 14 години се зачленува во здружението со давање на потпишана изјава за согласност на неговиот законски застапник за зачленување, во согласност со Закон.

Зачленувањето на Здружението се врши со пристапница односно со издавање на членска книшка, која при исклучување или престанок на членувањето во Здружението, задолжително се враќа со потпишување на лична писмена изјава.

Здружението ………………………………………………………… за своите членови води регистар на членство кој се ажурира еднаш годишно. Податоците од регистарот се заштитени во согласност со прописите за заштита на личните податоци и класифицирани информации.

(во врска со членувањето може да се определат и видови членство - /*пр.активно, пасивно, нивоа на членство што ќе дава определни привилегии и погодности и сл*/ и услови за поединечните видови членство)

**Член 12**

Членот има право да бира и да биде биран во органите на Здружението, да учествува во работата на Здружението, да придонесува во развојот, промовирање и популарноста на Здружението, доброволно да се откаже од членувањето, да ги изнесува своите ставови по поставени прашања.

**Член 13**

Членовите на Здружението се должни:

- да го почитуваат Статутот,

* да присуствуваат на состаноците, да доставуваат податоци и извештаи за работата на Здружението во остварувњето на целите на Здружението
* да земаат активно учество во спроведувањето на Програмата на активностите на Здружението,
* да ги извршуваат активностите предвидени со Програмата за работа.
* ...................................................................................

(вметни обврски согласно природата на здружението)

**Член 14**

Членството во Здружението може да престане:

- по барање на членот на Здружението,

* ако не го почитува Статутот и обврските кои произлегуваат од него,
* ако дејствува против целите на Здружението,
* ако не ја плаќа редовно чланарината,

Одлука за престанок на членството во Здружението донесува Извршниот Одбор на Здружението. (одлука за престанок на членство може да се предвиди да ја носи и Претстдател/Извршен директор на здружение, може да се предвиди и приговор против оваа одлука итн)

**Јавноста во работата**

**Член 15**

Работата на ……………………………………………………………………. е јавна.

Јавноста во работењето се обезбедува со редовно известување ( на членовите, други здруженија или пошироката јавност) за работењето и активностите на Здружението, со увид во спроведувањето на програмските задачи, со поднесување извештај за работа на органите и телата на Здружението, за материјално – финансиско работење и друго.

За информирање на членовите и пошироката јавност се користи печатот, радиото, телевизијата (интернет стараница/социјални мрежи) како и списанието и таблата за јавно огласување која стои на видно место во просториите на самото здружение.

**Финансирање на здружението**

**Член 16**

Здружението остварува средства од:

* членарина,
* донации, доброволни прилози,
* буџет на РМ и локалните самоуправи,
* давање на услуги на други здруженија, организации и институции
* провизии од органи, организации,
* заедници и од други установи,
* од трговски друштва и други правни лица;
* од други услуги (имотни права и сл.),
* од други извори предвидени со Законот и Статутот

**Член 17**

Користење и располагањето со средствата на Здружението добиени по основите од претходниот член се врши на начин утврден со овој Статут и останатите законски норми, утврдени со финансискиот план и врз основа на валидни документи.

**Член 18**

За користење и располагањето со средствата одлучуваат органите на Здружението, согласно надлежносите утврдени со овој Статут, кои преземаат мерки за економско целосообразно користење на средствата и за спречување и отсранување на незаконитостите.

**Член 19**

Здружението ……………………………………………………..донесува годишен финансиски план за приходите и расходите на Здружението.

Финансискиот план ги содржи приходите кои се стекнуваат по член 16 од Статутот, како и расходите за општествената активност, плати на вработените, материјали, трошоци за работа на Здружението и други расходи сврзани со работата на Здружението. Финансискиот план може во секое време да се измени.

**Органи на Здружението**

**Член 20**

Органи на ……………………………………………………….. се:

1. Собрание (задолжителен орган по закон)
2. Претседател (задолжителен орган согласно закон/ може да се бира именувањето, дали ќе биде Претседател или Извршен директор)
3. Извршен одбор/Управен одбор (опционо)
4. Надзорен одбор (опционо)

**Собрание на здружението**

**Член 21**

Собранието е највисок орган на Здружението. Собранието на Здружението ………………………………………. го сочинуваат сите полнолетни членови на Здружението

Собранието избира Претседател со мандат од 4 години со право на повторен избор. Претседателот го застапува и претставува Здружението.

Собранието се состанува по потреба, а најмалку еднаш годишно.

**Член 22**

Изборното Собрание се свикува на секои 4 години и конституирањето на органите и телата мора да се изврши 30 дена пред истекот на мандатот на членовите на органите и телата.

Поканата со материјалите за дневен ред во писмена форма се доставуваат најмалку 7 дена пред одржување на седницата.

**Член 23**

На изборното собрание се избира:

* Работно претседателство од три члена;
* Записничар;
* Двајца оверувачи на записникот;
* Органи на управување на Здружението.

**Член 24**

Седници на Собрание свикува Претседателот на Собранието по сопствена иницијатива.

Седници на Собранието се свикува и по предлог на Извршниот одбор на Здружението или на 1/5 од вкупниот број членови на Собранието.

Ако претседателот на Собранието во рок од 14 дена од денот на дадениот предлог не свика седница, седницата ја свикува Извршниот одбор или иницијаторите.

Седницата на Собранието за работа на Извршниот одбор може да се свика и по предлог на надзорниот одбор.

Начинот на свикување на седниците на Собранието на Здружението се определува со Деловникот за работа на Собранието.

**Член 25**

Собранието на Здружението ………………………………………. од ............. од редовите на своите членови на редовни или вонредни собранија избира Извршен одбор.

**Член 26**

Собранието може полноправно да одлучува ако се присутни повеќе од една половина од вкупниот број членови.

Собранието по правило одлуките ги донесува со мнозинство гласови од присутните членови.

На собранието се одлучува со јавно гласање, но по потреба и на предлог од 1/3 од членовите / делегатите гласањето може да биде и тајно.

Членовите на Собранието во секое време треба да ги имаат целите и интересите на Здружението над поединечните или посебните цели на која и да е друга страна.

**Член 27**

Собранието ги врши следните работи:

* Донесува Статут на Здружението …………………………… и врши измени и дополнувања на истиот;
* Усвојува годишен извештај, насоки и план за работа,
* Усвојува завршна сметка и финансиски план,
* Одлучува за промена на целта на здружувањето
* Одлучува за основање и укинување на ограноци и други облици на организирање на здружението
* Oдлучува за здружување или разделување од друго здружение и за зачленување во сојузи и меѓународни организации.
* Констатира прием на нови членови и престанок на членувањето;
* Избира Претседател на Здружението;
* Донесува програма за работа на Здружението;
* Избира и разрешува членови на Извршниот одбор;
* Го разгледува и усвојува извештајот за работа на Извршниот одбор помеѓу две собранија;
* Ја следи материјално финансиската состојба на Здружението помеѓу две собранија;
* Расправа за постигнатите резултати од развојот на Здружението и дава насоки за натамошен развој на Здружението;
* Донесува одлуки, заклучоци, препораки за решавање на прашања од интерес на Здружението;
* Избира и разрешува членови на Надзорниот одбор.
* Разгледува и одлучува врз основ на наодите на Надзорниот одбор.
* Одлучува за престанок на здружението со двотретинско мнозинство;
* Врши и други работи кои произлегуваат од Статутот и законите

(работите што ги врши Собранието се наведени во законот)

**Извршен обор/Управен одбор (опционо)**

**Член 28**

Извршниот Одбор на здружението ..........................................................………............. ……………………………………………… од ......... е Извршен орган на Собранието во кој секој член има еднакви права, обврски и одговорности за работењето и развој на здружението во согласност на Статутот.

Член на Извршниот одбор се изема од гласање за прашања поврзани со него, со неговиот брачен другар или роднина до втор степен и за прашања кои се однесуваат на некое лице врз кое тој има контрола или економски интерес .

**Член 29**

Извршниот Одбор на Здружението ………………………………………………… од ........ брои пет члена.

Мандатот на членовите на Извршниот Одбор трае четири години.

Извршниот одбор од своите редови избира Претседател со мандат од 4 години со можност да биде повторно избран.

(бројот на членови на одборот не фикесен и може да го изберете со тоа што треба да се внимава да е непарен број поради полесно донесување на одлуки. Може да се менува и должината на мандатот)

Претседателот на Извршниот Одбор истовремено е и претседател на Собранието на Здружението и претседател на Здружението и тој го претставува и застапува Здружението и е наредбодавател и во областа на материјално и финансиско работење на друштвото.

(Претседател на Извршен/Управен одбор не мора да е претседател на смаото здружение, тоа зависи како вие ќе го уредите со Статуот)

**Член 30**

Претседателот на Извршниот одбор ги свикува седниците на Извршниот одбор, предлага дневен ред и ги раководи седниците.

Во случај на отсутност на претседателот на Извршниот одбор на седницата го заменува еден од членовите на Извршниот одбор по предлог на претседателот.

Претседателот е должен да свика седница на Извршниот одбор најмалку еднаш месечно, а по потреба повеќе пати по барање на 1/2 од членовите на Извршниот одбор.

**Член 31**

Извршниот Одбор ги врши следниве работи:

* Ги подготвува седниците на Собранието, припрема материјали за седниците на Собранието;
* Го подготвува нацрт статутот, предлага измени и дополнување на статутот и ги подготвува другите одлуки што треба да ги донесе Собранието;
* Ја спроведува политиката, заклучоците и одлуките донесени на собранието;
* Ги спроведува статутарните и програмските задачи на Здружението;
* Формира Стручна служба и врши контрола на нејзината работа;
* Управува и одговара за управувањето со имотот на здружението;

- Подготвува годишен и периодичен извештај за својата работа;

* Донесува и реализира годишна програма за работа;
* Донесува соодветни правилници, прифаќа спогодби и склучува договори;
* Констатира прием на нови членови и престанок на членување доколку за тоа биде овластен извршниот одбор од страна на собранието;
* Именува и разрешува секретар- Главен координатор на Здружението;
* Донесува одлуки за формирање на постојани и повремени работни тела и комисии и ја насочува нивната работа;
* Организира и активно учествува во организирањето на разни акции и манифестации;
* Доделува одлуки за награди, пофалници и признанија;
* Дава согласност за набавка и отуѓување на основните средства;
* Дава согласност на Правилникот за организација и работните задачи на стручната служба на Здружението, и врши контрола на нејзиното работење;
* Донесува одлуки по приговори и жалби;
* Предлага и спроведува финансиски план и изготвува завршна сметка на Здружението;
* Решава за формирање на ограноци на Здружението;
* Именува членови на стручната служба на Здружението;
* Донесува акти со кои се уредува работата на Стручната служба;
* Врши и други работи кои произлегуваат од потребите на Статутот на Здружението и од Законот.

(да се внимава да нема поклопување на надлежностите- може да се определа тнадлежности и различни од понудениве)

**Член 32**

Извршниот Одбор за својата работа одговара пред Собранието на Здружението.

Извршниот Одбор се состанува и одржува седници по потреба.

Седницата на извршниот Одбор ја свикува Претседателот.

Предлог за свикување на Извршниот Одбор може да поднесе една половина од Извршниот одбор или една третина од членовите на Собранието.

Со седницата раководи и претседава Претседателот, а во негово отсуство ќе раководи член од Извршниот одбор кој ќе го назначи Претседателот.

Начинот на свикување на седницата и работењето на Извршниот Одбор се уредува со деловникот за работа.

Членовите на Извршниот одбор во секое време треба да ги имаат целите и интересите на здружението над поединечните или посебните цели на која и да е друга страна.

**Член 33**

Заради извршување на статутарните и програмските задачи и Одлуки на Собранието и Извршниот одбор, Извршниот одбор формира други работни тела.

**Надзорен одбор (опционо)**

**Член 34**

Надзорниот одбор на Здружението брои 3 членови кои се избираат од редот на надворешни лица, кои не се членови на Собранието.

Членовите на Надзорниот одбор во исто време не можат да бидат и членови на други органи на здружението.

Мандатот на членовите на Надзорниот одбор трае 4 години.

**Член 35**

Надзорниот одбор работи на седници

Седниците ги свикува претседателот и раководи со нивната работа.

Претседателот на Надзорниот одбор свикува седници најмалку еднаш годишно и по потреба.

**Член 36**

Надзорниот одбор ги врши следниве работи

* Врши надзор на правилното спроведување и примена на одредбите од статутот и другите општи акти на Здружението;
* Врши надзор на извршувањето на одлуките на Собранието, Извршниот одбор и на другите тела на здружението;
* Врши надзор за наменско трошење на средствата;
* Еднаш годишно поднесува извештај за направениот увид;
* Предлага мерки за спречување и отстранување на неправилностите во работата;
* Врши и други работи согласно законот и актите на здружението;

Своите наоди и одлуки надзорниот одбор ги доставува до Собранието и Извршниот Одбор на ………………………………………………………….. од .......

(доколку се работи и за помало здружение, не ви е неопходен ваквиот орган)

**Стручна служба (опционо)**

**Член 37**

За извршување на административно стручни, помошни и на нив слични работи од заеднички интерес за остварување на задачите и целите на Здружението се формира стручна служба.

Организацијата и работата на Стручната служба се уредува со акти кои што ги донесува Извршниот одбор.

**Член 38**

Правата, должностите и одговорностите за работа на вработените на Стручната служба на Здружението - Координаторите на програми ги утврдува Главниот Координатор на програма , кој раководи со стручната служба на Здружението.

**Член 39**

Главниот Координатор на програма е истовремено и координатор на Здружението, и истиот може да биде во редовен работен однос како и другите координатори со сите права, должности и одговорности што произлегуваат од ЗРО, Статутот и актите на Здружението.

**Член 40**

Главен координатор и Координатор/и на програма/и може да биде лице со најмалку три години работно искуство во странски и домашни невладини организации, пожелно високо образование, познавање на странски јазик и работа со компјутери, пишување и раководење на проекти, висок степен на познавање на областа во која делува здружението, како изразени организациони и менаџерски способности и квалитети.

**Член 41**

Вработените во стручните служби не можат да бидат избрани за членови на извршните органи на здружението на граѓани.

**Член 42**

Изборот на Главен Координатор и Координаторите на програми го врши Извршниот одбор на здружението со мнозинство од гласовите имајќи ги во предвид одредбите од став два од чл.28 од Статутов.

**Член 43**

Главниот Координаторот на програма е одговорен за извршување на финансискиот план и се грижи за извршување на одлуките и заклучоците на Извршниот Одбор и Собранието на Здружението.

Главниот координатор и координаторите на програма се одговорни за својата работа пред Извршниот Одбор.

Главниот координатор и координаторите на програма учествуваат во работата на Извршниот одбор без право на глас.

Главниот координатор и координаторите на програма имаат право да свикаат седница на Извршниот одбор доколку за тоа имаат согласност од 1/2 од членовите на Извршниот одбор.

**Член 44**

Средствата за работа на стручната служба и Координаторите на програми се определуваат со финансискиот план секоја година, и тоа средства за плати, материјални трошоци и други тековни средства за работа на Здружението.

**Престанок на Здружението**

**Член 45**

Здружението престанува со работа во следниве случаи:

* Ако за тоа се изјаснат 2/3 од членовите на Собранието на Здружението;
* Ако бројот на членовите се намали под бројот определен со Закон за основање на Здружение ;
* Ако настапат причини утврдени по член 63 од Законот за здруженија и фондации.

Одлука за престанок на Здружението донесува Собранието со двотретинско мнозинство.

Основачите на здружението …………………………………………………… имаат право да го укинат здружението.

**Член 46**

Во случај на престанок на работатата на Здружението, имотот и другите права и приходи што остануваат по намирувањето на обврските, преминуваат во сопственост на организација истоветна на здружението.

**Член 47**

Доколку неможат да се исполнат условите утврдени во Членот 46, во случај на престанување на работата на здружението неговиот имот преминува во сопственост на Република Македонија.

**Преодни и завршни одредби**

**Член 48**

Толкување на одредбите на овој Статут дава Собранието на Здружението, а помеѓу две Собранија, Извршниот одбор на Здружението.

**Член 49**

Измени и дополнување на овој Статут се вршат по иста постапка како и за неговото донесување.

**Член 50**

Овој Статут влегува во сила од денот на неговото донесување, на ден .......... година.

**Датум и место Претседател на Здружението ………………. од ............**

**Име и презиме**